Bonifacius etc:a dilecto filio Andree Mathie, clerico Aboensis diocesis, salutem etc:a. Vite ac morum honestas aliaque laudabilia probitatis et uirtutum merita, super quibus apud nos fidedigno commendaris testimonio, nos inducunt, ut tibi reddamur ad graciam liberales. Volentes itaque tibi, qui, ut asseritur, bacallarius in artibus existit (= –stis), premissorum meritorum tuorum intuitu graciam facere specialem, canonicatum ecclesie Aboensis cum plenitudine iuris canonici apostolica tibi auctoritate conferimus et de illo eciam prouidemus, prebandam vero ipsius ecclesie ad collacionem, prouisionem, presentacionem seu quamuis aliam disposicionem venerabilis fratris nostri episcopi Aboensis pertinentem, eciam si parrochialis ecclesia fuerit, que loco prebende consueuerit canonicis dumtaxat eiusdem ecclesie assignari, si qua uacat ad presens uel cum uacauerit, … conferendam tibi post acceptacionem huiusmodi cum omnibus iuribus et pertinencijs suis donacioni apostolice reseruamus … Datum Rome apud Sanctum Petrum secundo idus octobris anno secundo. Simili modo: Venerabilibus fratribus archiepiscopo Vpsalensi et Tudensi ac Strengenensi episcopis salutem etc. … Datum ut supra. Jacobus xi de Teramo.